Kaufhaus des Westens

Kaufhaus des Westens (paremmin tunnettu lyhenteeltään KaDeWe) on tavaratalo Berliinissä. Se on Manner-Euroopan suurin tavaratalo ja Euroopan toiseksi suurin heti Lontoon Harrodsin jälkeenlähde?. Sen pinta-ala on yli 60 000 neliömetriä, ja siellä on ostettavana yli 380 000 erilaista tuotettalähde?. Joka päivä siellä käy 40 000–50 000 asiakastalähde?. Sen elintarvikeosastolla on myynnissä mm. satoja erilaisia makkaroita, leipiä, juustoja ja leivoksia. Kauppa sijaitsee Tauentzienstraßella Kurfürstendammin läheisyydessä. Historia Kaupan perusti Adolf Jandorf vuonna 1905 ja rakennuksen suunnitteli arkkitehti Emil Schaudt. Se avattiin vuonna 1907. Vuonna 1927 tavaratalo siirtyi Hertien omistukseen. Toisessa maailmansodassa rakennus pääosin tuhoutui ja se jäi Länsi-Berliinin puolelle. Se avattiin uudelleen juhlahumussa vuonna 1950. Pian KaDeWestä tuli yksi Länsi-Saksan talousihmeen tunnuksista ja lännen näyteikkuna itään.lähde? Tammikuun lopulla 2024 kerrottiin KaDeWen ajautuneen konkurssiin. Thaimaalaislähtöinen tavaratalokonserni Central Group, joka oli jo vuodesta 2015 ollut KaDeWe:n enemmistöomistaja, osti myöhemmin samana vuonna sekä KaDeWe:n rakennuksen että tavaratalon emoyhtiönä toimivan KaDeWe Groupin koko osakekannan. Lähteet Aiheesta muualla KaDeWen virallinen sivusto